Ντράγκαν Ραντόϊτσιτς

Ο **Ντράγκαν Ραντόϊτσιτς** (σέρβικα: * Драган Радојичић*), γεννήθηκε στις 3 Ιουνίου 1970 στο Νίκσιτς της ΣΟΔ Γιουγκοσλαβίας και είναι Μαυροβούνιος παλαίμαχος ποδοσφαιριστής και νυν προπονητής ποδοσφαίρου.

## Ποδοσφαιρική καριέρα
Ο Ραντόϊτσιτς, γέννημα-θρέμμα του Νίκσιτς, ξεκίνησε την ποδοσφαιρική του καριέρα στην τοπική Σούτιεσκα Νίκσιτς όπου σε 31 συμμετοχές πέτυχε 8 τέρματα στη **Δεύτερη Εθνική της Γιουγκοσλαβίας** μεταξύ 1988 και 1991.

Επίσης αγωνίστηκε με την Σουτιέσκα και στην Α Εθνική της Γιουγκοσλαβίας από το 1992 μέχρι το 1994.

Η Βοϊβοντίνα διέκρινε την επιθετική του δεινότητα και τον απέκτησε το καλοκαίρι του 1994. Στο Νόβι Σαντ αγωνίστηκε για 2 χρόνια (1994 – 96) και είχε 50 συμμετοχές και 19 γκολ.

Στη συνέχεια δοκίμασε την τύχη του εκτός συνόρων αγωνιζόμενος στην ισπανική Λας Πάλμας (1996-97). Υπέγραψε στην ομάδα των Καναρίων Νήσων μαζί με τους συμπατριώτες του **Blazo Raosalvjevic** (αριστερό μπακ για τον Ερυθρό Αστέρα Βελιγραδίου) και  **Iván Randjelovic** (τερματοφύλακας από τη Ραντνίτσκι Νις). Αν και το συμβόλαιό του ήταν για πέντε χρόνια, τελικά συμμετείχε μόνο σε δώδεκα παιχνίδια, στα οποία σημείωσε τρία γκολ στο πρωτάθλημα της Σεγούντα Ντιβισιόν, προτού αποχωρήσει από την ομάδα.

Την επόμενη σεζόν επέστρεψε στην χώρα του και φόρεσε τη φανέλα της  Μπούντουτσνοστ Ποντγκόριτσα (1997-98) για να μεταγραφεί ακολούθως, στις αρχές του 1999 στην αυστριακή Σανκτ Πέλτεν.

Το καλοκαίρι του ιδίου έτους μεταγράφηκε στον Άρη Θεσσαλονίκης όπου όμως δεν μπόρεσε να διακριθεί ιδιαίτερα καταγράφοντας μόλις 11 συμμετοχές (7 συμμετοχές στο Πρωτάθλημα και 4 στο Κύπελλο Ελλάδας) και σημειώνοντας ένα τέρμα στις 8 Νοεμβρίου 1999 στον εκτός έδρας αγώνα πρωταθλήματος με τα Τρίκαλα 

Επόμενοι σταθμοί της καριέρας του η Κάβαλα (21 συμμετοχές και 1 τέρμα) και η ουγγρική Ντέμπρετσενι, ενώ ολοκλήρωσε την καριέρα του ως ποδοσφαιριστής της **FK Lovćen**.
## Προπονητική καριέρα
Μετά το τέλος της ποδοσφαιρικής του καριέρας, ο Ραντόϊτσιτς ασχολήθηκε με την προπονητική. Ξεκίνησε ως βοηθός του **Dragoljub Bekvalac**, προπονητή της Βοϊβοντίνα, στην αρχή της σεζόν 2008/09 και μετά την απόλυση του Bekvalac, στις 21 Οκτωβρίου 2008, ανέλαβε τη θέση του προπονητή της πρώτης ομάδας.  Παρέμεινε όμως στη θέση του πρώτου προπονητή μόνο για δύο μήνες, γιατί στις 23 Δεκεμβρίου 2008 στη θέση του τοποθετήθηκε ο Λιούπκο Πέτροβιτς.

Τη σεζόν 2009/10 ανέλαβε την τεχνική ηγεσία της **FK Novi Sad** στην Α’ Εθνική της Σερβίας.  και τη 2011 είχε ένα σύντομο πέρασμα από τον πάγκο της OFK Grbalj. Τη σεζόν 2011/12 συνέχισε ως προπονητής της Ρούνταρ Πλιέβλια  ενώ τον Ιούνιο του 2012 ανέλαβε τη Σούτιεσκα Νίκσιτς   με την οποία κατέκτησε τις δύο επόμενες σεζόν τον τίτλο του πρωταθλητή Μαυροβουνίου  αλλά αποχώρησε, θεωρώντας ότι είχε ολοκληρώσει το έργο του στο σύλλογο.

Στα τέλη Ιουλίου 2014 ανέλαβε την Μπούντουτσνοστ Ποντγκόριτσα.  Ο Ραντόϊτσιτς με την ομάδα της Μπούντουτσνοστ, τη σεζόν 2014/15, δεν κατάφερε να κατακτήσει τον τίτλο του πρωταθλήματος, ενώ στο Κύπελλο αποκλείστηκε στα ημιτελικά από την Πέτροβατς.

Τον Ιούνιο του 2015 αποχώρησε από τον πάγκο της ομάδας της Ποντγκόριτσα. και στα τέλη Δεκεμβρίου 2015 ανέλαβε τον ΟΦΚ Βελιγραδίου. Αναλαμβάνοντας ένα πολύ δύσκολο έργο, καθώς υπήρξε ο τέταρτος προπονητής του συλλόγου για εκείνη τη σεζόν και την ομάδα κολλημένη στη 13η θέση του βαθμολογικού πίνακα   ο Ραντόϊτσιτς δεν κατόρθωσε να αποσοβήσει τον υποβιβασμό στο τέλος της σεζόν.

Στα τέλη Μαΐου 2016 ανέλαβε τη Ρούνταρ Πλιέβλια για δεύτερη φορά στην καριέρα του.  Το πρώτο παιχνίδι που κοουτσάρισε την ομάδα, ήταν ο τελικός του Κυπέλλου, στις 2 Ιουνίου 2016, κόντρα στην Μπουντούτσνοστ. Ο Ρούνταρ πανηγύρισε μετά το πέναλτι, οπότε ο Ραντόισιτς κέρδισε ήδη το τρόπαιο στον πρώτο αγώνα. 
Ωστόσο, ο Ραντόϊτσιτς δεν έμεινε για πολύ στον πάγκο της Ρούνταρ. Μετά από μόλις πέντε αγωνιστικές του πρωταθλήματος 2016/17, η διοίκηση των «ανθρακωρύχων» αποφάσισε να τον απολύσει μετά από σερί τεσσάρων αγώνων χωρίς νίκη.

Τον Ιούνιο του 2017 ανέλαβε τον OFK Grbalj για δεύτερη φορά στην καριέρα του.  και παρέμεινε στον πάγκό της μέχρι τις 14 Δεκεμβρίου 2017, όταν διέκοψε τη συνεργασία του με τον σύλλογο με κοινή συναίνεση.

Τον Ιούνιο του 2018 ανέλαβε την **FK Proleter Novi Sad**  στην παρθενική της χρονιά στην κορυφαία ποδοσφαιρική Λίγκα του Σερβικού ποδοσφαίρου, και τελικά κατέκτησε την καθόλα τιμητική 7η θέση στο βαθμολογικό πίνακα.
Τον Ιούνιο του 2019 δεν υπήρξε συμφωνία για τη συνέχιση της συνεργασίας και έτσι ο Ραντόισιτς αποχώρησε από τον σύλλογο.

Τον Αύγουστο του 2019 ανέλαβε τη Ραντ Βελιγραδίου.  Στις 11 Δεκεμβρίου 2019 αποχώρησε από τον πάγκο της Ραντ με την ομάδα να βρίσκεται στην προτελευταία θέση της βαθμολογίας, ενώ και στο Κύπελλο αποκλείστηκε στη φάση των «16».

Τον Ιούλιο του 2020 κάθισε στον πάγκο της Σουτιέσκα Νίκσιτς για δεύτερη φορά στην καριέρα του. Απολύθηκε από τη θέση αυτή στις 6 Νοεμβρίου 2020.

Έκτοτε έχει καθίσει στον πάγκο των **FK Kolubara** (2021) , Νόβι Παζάρ (2021/22) , Βοϊβοντίνα Νόβι Σαντ (2022) , **FK Radnik Surdulica** (2022)  και Σμεντέρεβο (2024).
## Διακρίσεις
### Ως παίκτης
Ντέμπρετσενι
* Κύπελλο Ουγγαρίας: 2000–01
### Ως προπονητής
Σούτιεσκα Νίκσιτς
*Πρωτάθλημα ποδοσφαίρου Μαυροβουνίου: 2012–13, 2013–14

Ρούνταρ Πλιέβλια
*Κύπελλο Μαυροβουνίου: 2016
## Παραπομπές

## Εξωτερικοί σύνδεσμοι
* Ποδοσφαιρικό προφίλ του Ν. Ραντόϊτσιτς στο transfermarkt.com
* Προπονητικό προφίλ του Ν. Ραντόϊτσιτς στο transfermarkt.com
* Προφίλ του Ν. Ραντόϊτσιτς στο footballdatabase.eu

Κατηγορία:Μέσοι ποδοσφαιριστές
Κατηγορία:Μαυροβούνιοι ποδοσφαιριστές
Κατηγορία:Ποδοσφαιριστές από τη Σερβία και Μαυροβούνιο
Κατηγορία:Ποδοσφαιριστές ΦΚ Σούτιεσκα Νίκσιτς
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΦΚ Μπούντουτσνοστ Ποντγκόριτσα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Ντέμπρετσενι ΒΣΚ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Μαυροβούνιοι προπονητές ποδοσφαίρου
Κατηγορία:Προπονητές ποδοσφαίρου Βοϊβοντίνα Νόβι Σαντ
Κατηγορία:Προπονητές ποδοσφαίρου ΦΚ Μπούντουτσνοστ Ποντγκόριτσα
Κατηγορία:Προπονητές ποδοσφαίρου ΟΦΚ Βελιγραδίου
Κατηγορία:Προπονητές ποδοσφαίρου ΦΚ Ραντ Βελιγραδίου